PENJENAMAAN SEMULA KELAB TaHa TH TAWAR KELEBIHAN MENARIK UNTUK PENDEPOSIT MUDA SHAH ALAM, 15 Mac 2021 - Lembaga Tabung Haji (TH) telah melancarkan majlis penjenamaan semula Kelab TaHa bagi menarik minat dan tawar pelbagai kelebihan menarik kepada lebih dua (2) juta ahli kelab terdiri daripada kalangan para pendeposit muda. Usaha ini adalah bagi menjadikan kelab ini lebih terkini dan relevan dengan keperluan generasi muda beragama Islam di Malaysia. "Kelab TaHa telah wujud selama hampir 13 tahun sejak penubuhannya pada bulan April 2008. Pada tahun ini, TH menawarkan pelbagai keistimewaan yang lebih menarik selain menampilkan logo baharu kelab sebagai sebahagian daripada transformasi mengikut peredaran semasa. Kini, keahlian Kelab TaHa tidak lagi terhad kepada para pendeposit di sekolah rendah dan menengah sahaja, tetapi telah dibuka untuk kesemua pendeposit muda berusia seawal bayi baru lahir sehingga berumur 17 tahun. Ahli juga tidak perlu mendaftar dan ianya adalah percuma," kata Pengarah Eksekutif (Operasi) TH, Tuan Haji Mustakim Mohamad semasa pelancaran logo dan keistimewaan Kelab TaHa pada baru-baru ini. Kelab TaHa kini menawarkan kandungan e-pembelajaran dan bahan bacaan pada semua ahli menerusi sumbangan Rakan Kelab seperti MPH Bookstore dan Learninpal. Rakan Kelab yang lain seperti Menara Optometry, F&N, The Family Storybox, Yayasan Ihsan, Percetakan Nasional Malaysia Berhad dan Tabung Haji Travel & Services turut memberi kelebihan yang menarik kepada ahli kelab seperti diskaun eksklusif dan berpeluang memenangi pelbagai hadiah lain. 1
"Dengan pelbagai keistimewaan dan aktiviti-aktiviti menarik ini, TH berharap dapat menarik generasi muda menerusi Kelab TaHa untuk mula menabung terutamanya bagi menunaikan haji," tambahnya. TH kini sedang giat meneruskan Kempen simpanan Daftar & Menang - eksklusif untuk ahli Kelab TaHa. Bagi menyertai kempen ini, ibu bapa perlu menambah simpanan bersih sekurang-kurangnya RM1,300 ke dalam akaun anak-anak mereka dan mendaftar untuk menunaikan haji. Ahli Kelab TaHa berpeluang memenangi hadiah wang tunai sehingga RM100,000 sepanjang tahun. Logo Kelab TaHa yang baru menampilkan reka bentuk yang lebih kreatif dengan hanya menggabungkan huruf Jawi 'Ta' dan 'Ha', di mana merupakan singkatan daripada TH. Gabungan kedua huruf Jawi ini menghasilkan emoji senyum yang melambangkan sikap dan persekitaran positif untuk mencapai kejayaan selain merupakan amalan baik mengikut perspektif agama Islam. Tamat - 2
LEMBAGA TABUNG HAJI Lembaga Tabung Haji (TH) merupakan sebuah badan berkanun yang ditubuhkan oleh Kerajaan Malaysia pada tahun 1963 dan ditadbir berdasarkan Akta Tabung Haji 1995 (Akta 535). TH menyediakan kemudahan bagi umat Islam di negara ini menyimpan wang untuk mengerjakan haji. TH mempunyai lebih 50 tahun pengalaman dalam perkhidmatan simpanan, haji dan pelaburan. Sebagai sebuah institusi haji terunggul negara, TH berusaha untuk mengukuhkan ekonomi umat Islam Malaysia dengan memanfaatkan dana dan sumber sedia ada. TH komited memberi perkhidmatan cemerlang dan memuaskan kepada semua Jemaah Haji Malaysia. Pencapaian TH yang konsisten telah mendapat pengiktirafan dunia sebagai model pengurusan haji inovatif. TH juga mempunyai sebuah pejabat yang beroperasi di Jeddah, Arab Saudi di bawah Konsulat Malaysia. Untuk maklumat lawati atau hubungi Tabung Haji Contact Centre di talian 03-6207 1919. Keterangan lanjut mengenai siaran akhbar ini, sila hubungi: lebih lanjut mengenai perkhidmatan Tabung Haji, sila Affan Aimaduddin Azami Eksekutif Bahagian Komunikasi Korporat Lantai 16, Menara TH Tun Razak 201 Jalan Tun Razak Kuala Lumpur Tel: 03 2054 2238 Tel. Bimbit: 019 984 7138 Faks: 03 2164 0436 Emel: affan.aimaduddin@lth.gov.my Mohamad Naser Jaffar Pengurus Kanan Bahagian Komunikasi Korporat Lantai 16, Menara TH Tun Razak 201 Jalan Tun Razak Kuala Lumpur Tel: 03 2054 2451 Tel. Bimbit: 019 200 8438 Faks: 03 2164 0436 Emel: naser@lth.gov.my 3